Hermod (navn)

Hermod er et sjeldent norsk mannsnavn med gammelhøytysk opprinnelse. Navnet er dannet av ledd som betyr «hær» og «mot». I norrøn mytologi var Hermod sønn av Odin, og var gudenes sendebud. En navnebærer er den norske økonomen Hermod Skånland (1925–2011), som var sentralbanksjef fra 1985 til 1994.

Etymologi
Hermod er en yngre form av gammelhøytyske Herimot eller svenske Hermoder. Herimot har opprinnelse i de gammelhøytyske ordene heri, «hær», og mout, «mot». Hærmóðr og Hermóðr var norrøne former av navnet og Hermoth og Hærmodh var henholdsvis gammeldanske og gammelsvenske former. Hermoder var en nyere svensk form av Hærmóðr, som nå har gått ut av bruk. 

Hermóður er en islandsk og færøysk form av navnet.

Utbredelse
mini|Runesteinen Sö39 funnet i Vagnhärad i Sverige, med innskriften «Hermóðr lét hǫggva at Bergvið/Barkvið, bróður sinn. Hann drukn[a]ði á Líflandi.» («Hermod lot hogge til Bergvið/Barkvið, broren sin. Han druknet i Livland.»).
Hærmóðr er kun kjent brukt i tre nordiske runeinnskrifter fra vikingtiden, så navnet var ikke blant de mest brukte på den tiden. Hermóðr er ellers kjent brukt i Norge fra 1334. Hermod er kjent brukt i norske middelalderballader, blant annet i «Hermod Ille».

Formen Hermoder er kjent brukt i Sverige fra 1800-tallet.

Navnet Hermod var i Norge først mest brukt i Ål i Buskerud, Vinje og Mo i Vest-Telemark og Orkdal i Sør-Trøndelag. Fra 1920 var navnet mest brukt i Nordland og Troms.

Hermod har navnedag i Norge:
 Land  Navn  Navnedag   Hermod  

Hermod er i dag et sjeldent navn. Det er mest brukt i Norge.

|}

Kjente personer med navnet
Personene i listen er ordnet kronologisk etter fødselsår.
 Hermod Lannung (1913–2006), dansk politiker og motstandsmann
 Hermod Skånland (1925–2011), norsk økonom og tidligere sentralbanksjef
 Hermod Espelund (født 1944), norsk politiker
 Ole Hermod Henriksen, norsk operasanger

Annen bruk av navnet
 Hermod (tegneserie), amerikansk tegneseriefigur inspirert av den norrøne guden Hermóðr

Referanser

 Eksterne lenker 


Kategori:Mannsnavn